**LATVIJAS VALSTS MEŽI STIPENDIJAS AUGSTSKOLU STUDENTIEM**

**praktiskā darba izstrādes vadlīnijas 2019./2020.m.g.**

**1. Praktiskā darba mērķis**. Veicināt praktiskā darbībā balstītu izpratni par AS “Latvijas valsts meži” (LVM) darbību, aktualitātēm un attīstību, tā saistību ar stipendiāta nākotnes profesiju vai apgūstamās izglītības jomu.

**2. Tēmas izvēle.** Praktiskā darba tēmai jābūt saistītai ar kādu no LVM darbības jomām vai meža nozari. Līdz 01.12.2019. praktiskā darba tēmu stipendiāts saskaņo ar mentoru un nosūta uz e-pastu: stipendija@lvm.lv.

**3.Praktiskais darbs.** Praktiskais darbs var būt jebkādas formas (pētījums, inovatīva produkta prototips, praktiska uzdevuma izpildes rezultāts u.c.), tam ir jābūt praktiski pielietojamam LVM darbībā vai meža nozarē šobrīd vai nākotnē.

**4.Praktiskā darba aizstāvēšana.** Praktiskā darba rezultātu stipendiāts apkopo rakstiski, prezentācijas vai video formātā un ar pavadvēstuli iesniedz līdz 26.04.2020., nosūtot uz e-pastu: stipendija@lvm.lv vai iesniedzot personīgi LVM birojā, Vaiņodes ielā 1, Rīgā. Praktiskā darba publiska prezentēšana (aizstāvēšana) tiek organizēta divu nedēļu laikā pēc to iesniegšanas termiņa beigām un notiek klātienē LVM birojā, Vaiņodes ielā 1, Rīgā.

**5. Praktiskā darba un tā prezentācijas saturs, vērtēšanas kritēriji.**

Prezentācijā iekļaujama šāda informācija:

- praktiskā darba tēma;

- praktiskā darba mērķis;

- uzdevumi mērķa sasniegšanai;

- izmantotais materiāls un metodika;

- rezultāti;

- secinājumi un priekšlikumi to izmantošanai LVM un/vai meža nozarē;

Tiks vērtēts praktiskā darba saturs, novitāte, tā atspoguļojums prezentācijā/ videorullītī, prezentācijas/ video vizuālais noformējums, prezentēšanas prasme.

Prezentācijas/ videorullīša ilgums līdz 10 minūtēm.

**6. Stipendija.** Labākā praktiskā darba autors iegūst LVM Stipendiāta balvu un saņem vienreizēju stipendiju EUR 300 (trīs simti euro un 00 centi) apmērā pirms nodokļu nomaksas.Stipendija tiek pasniegta maijā – LVM Meža dienās.

**7. Komisija.** Lēmumu par LVM Stipendiāta balvas un vienreizējās stipendijas piešķiršanu labākajam praktiskā darba autoram pieņem LVM stipendiju komisija.

**8. Papildus informācija.** Ja nepieciešams, mentors par praktiskā darba tēmas izvēli sniedz klātienes vai neklātienes konsultācijas.